জঙ্গিদের এলোপাথাড়ি গুলিতে রক্তাক্ত জেরুজালেম!

ওয়েব ডেস্ক : পূর্ব জেরুজালেমে (Jerusalem) ভয়াবহ সন্ত্রাসবাদী হামলা। জঙ্গিদের এলোপাথাড়ি গুলিতে মৃত্যু হল চার জনের। ঘটনায় আহত হয়েছেন আরও ১৫ জন। এই ঘটনার পরে পুলিশের পাল্টা গুলিতে মৃত্যু হল দুই জঙ্গির। এই ঘটনায় চাঞ্চল্য ছড়িয়েছে।

জানা গিয়েছে, জেরুজালেমের (Jerusalem) ইগাল ইয়াদিন স্ট্রিটের রামোট জংশনে এই জঙ্গি হামলার ঘটনা ঘটেছে। ইজরায়েলের (Israel) এক সংবাদমাধ্যম জানিয়েছে জেরুজালেমে একটি বাসে এই হামলা চালায় জঙ্গিরা। ঘটনায় প্রাণ হারিয়েছেন চার জন। আহত হয়েছেন ১৫ জন। তাদের মধ্যে পাঁচজনের অবস্থা আশঙ্কাজনক বলে সূত্রের খবর।

আরও খবর : অগ্নিগর্ভ নেপাল, রাস্তায় জেন জি, মৃত ২, জারি কারফিউ

সংবাদ সংস্থা এএফপি সূত্রে খবর, মৃতদের চারজনই ছিলেন বাস যাত্রী। তাদের মধ্যে একজনের বয়স ৫০ এবং বাকিদের বয়স ৩০-এর কাছাকাছি। এই হামলার ভিডিও ভাইরাল হয়েছে সোশাল মিডিয়ায়। সেখানে দেখা গিয়েছে, সোমবার সকাল সাড়ে ১০টা নাগাদ এই হামলার ঘটনাটি ঘটে। বাস ডিপোতেই হানা দেয় জঙ্গিরা (Terrorist)। তার পরেই বাসে থাকা যাত্রীদের উপর এই হামলা চালানো হয়। এমনকি আশপাশ থেকে যাওয়া অনেকেই গুলিবিদ্ধ হন বলে খবর।

ইজরায়েলের সংবাদমাধ্যমের প্রতিবেদন অনুয়ায়ী, জেরুজালেমে এই হামলায় ‘কার্লো’ সাবমেশিন গান ব্যবহার করা হয়েছিল। জানা যাচ্ছে, এর আগেও অনেক হামলায় এই ধরণের অস্ত্র ব্য়াবহার করা হয়েছিল। তবে এই হামলার পিছনে উদ্দেশ্য কী সে বিষয়ে কিছু জানা যায়নি। তবে অনেকে এর পিছনে হামাসের হাত দেখছেন।

দেখুন অন্য খবর :